গায়েবী দিঘি মসজিদ
গায়েবী দিঘি মসজিদ বাংলাদেশের সিলেট জেলার জকিগঞ্জ উপজেলার বারঠাকুরী ইউনিয়নে অবস্থিত একটি অতি প্রাচীন মসজিদ। বর্তমানে এটির অস্তিত্ব বিলীন। এটি বাংলাদেশের প্রত্নতত্ত্ব অধিদপ্তরের নথিভূক্ত একটি স্থাপনা। এখানে ৪০০ বছরের পুরাতন পাথরের শিলালিপি পাওয়া গেছে, যা বর্তমানে বাংলাদেশ জাতীয় যাদুঘরে রাখা আছে। পাথরের শিলালিপি থেকে ধারণা করা হয় এটি ১৭শ শতকে নির্মিত হয়েছিল।